**Referat fra DH-KBH FU møde:**

Tid: d.29/11-22 kl. 19.00 – 21.30  
Sted: Borgercenter Handicap, Borup Alle 43.  
Fraværende: Ole og Kirsten

1/ Godkendelse af dagsorden. Godkendt.  
2/ Dirigent: Hans. Referent: Peter  
3/ Godkendelse af referat. Godkendt

4/ Siden sidst

a/ Nyt fra Råd og Nævn

Handicaprådet holdt møde den 23.11.  
Høringssvar fra DBS, DHF og Døveforeningen ved Dorrit var med til mødet. Dorrit eftersender et mere uddybende svar inden høringsfristens udløb. (Sendes videre til FU.)

På mødet berørte man forholdene for de pårørende, og der blev spurgt ind til, hvorfor dette emne ikke var medtaget i udkastet til kommunens handicappolitik.  
Alle input bliver videreformidlet til socialforvaltningen.  
Den endelige vedtagelse ventes at finde sted i BR i marts 2023.  
  
Kun 4 ud af de 7 BR-politikere var mødt op.  
Der blev nævnt, at der er behov for, at politikerne får en større forståelse for betydningen af bl.a. handicapkonventionen.

Overflytningen fra BCH til SOF ved 65/67 år: Hans har talt med socialborgmesteren om det utilfredsstillende i de forskelle, der er i serviceniveauet de to steder. Socialborgmesteren var ikke afvisende over for en praksisændring.

Centerrådsmødet den 28.11.:  
Budgetforhandlingerne førte til, at der blev overført økonomiske midler til nedbringelse af sagsbehandlingstiden samt nye tiltag på ungeområdet (overgangen fra ung til voksen).  
  
Regionens Handicapråd: Der afholdes møde den 30. 11.

I øjeblikket er ”Speciallægeplanen” i høring.  
Der er et større temamøde til foråret om ”Muligheder og udfordringer for personer med fysisk eller psykisk handicap ved den stigende digitalisering af sundhedsvæsenet”.  
  
Der er nedskæringer i den vederlagsfri fysioterapi. John vil spørge ind til sagen  
  
På de to første møder i Handicaprådet har der været et større fravær af udpegede repræsentanter fra handicap- og psykiatriområdet grundet sygdom og andre presserende opgaver på mødetidspunktet.  
  
Vedr. lokaludvalgene: Hans har skrevet til overborgmesteren om muligheden for at reservere pladser til DH i lokaludvalgene.

Gågaderne: Der er gennemført den planlagte tur med socialborgmesteren i kørestol uden fodstøtter sammen med H. Mark og Hans.  
Handicaptoiletforhold blev undersøgt, afprøvet og kommenteret.  
(Elin nævnte, at der den 30.11. ville blive fremvist og afprøvet en ny type handicaptoilet sammen med Elin og Janne.)  
Folk fra TMF tog notater.  
Man drøftede et muligt samarbejde mellem handelsstandsforeningen, kommunen og DHF.

b/ Nyt fra Arbejdsgrupper

Forespørgslen til medlemsorganisationerne gav et enkelt nyt medlem til socialpolitisk arbejdsgruppe.  
Steen indkalder til møde i udvalget.  
Peter sender en medlemsliste over de to grupper til Steen og John.

Tilgængelighedsgruppen deles i to: en om fysisk tilgængelighed og en om kommunikation/ IT orienterede emner.  
Dorrit og Henrik tager kommunikationsområdet.  
Helga og John tager området fysisk tilgængelighed.

c/ Aktuelle sager

Ledsagerordningen – der er intet nyt, men tages op i socialpolitisk arbejdsgruppe.  
  
Der bygges nye specialskoler, og der er iflg. H. Mark taget højde for tilgængelighed.

Forhandlingerne om budget 2024 er netop startet op.

5/ Handicappolitikken i Kbh.  
Emnet blev behandlet under punkt 4a.

6/ Økonomi/ regnskabsstatus

Kassereren fortalte, at vi fik bevilget 20.000 kr. fra DH. Vi havde på forhånd ca. 8.000 kr.  
Der er således midler til de kommende aktiviteter.

7/ Forslag til aktiviteter

a/ Ensomhed – en temaaften  
Arrangementet afholdes sammen med årsmødet. Der afholdes årsmøde først, hvorefter temaet behandles.  
Hans finder en dato sammen med oplægsholder M. Brixtofte. Vi satser på en dag i uge 11 (15. – 17. marts). Eventuelt kan vi bede oplægsholderen om at fokusere på bestemte temaer/spørgsmål.  
Sted: Hans booker et passende stort lokale i Kvarterhuset i Jemtelandsgade.

b/ Cafe møder med BR- politikere

Møderne bør afholdes snarest.  
Der skal findes emner og sikres, at der kommer folk til møderne.  
Arbejdsgrupperne står for planlægningen.

8/ Årsmøde 2023

Der skal vælges formand for 2 år  
Der skal vælges 3 FU medlemmer for 2 år  
Der skal vælges suppleant for 1 år

På valg: Hans, John og Dorrit, Peter (suppleant) og Kirsten  
Hans, John og Dorrit genopstiller  
Kirsten (PTU) genopstiller ikke  
Peter stiller op til FU som repræsentant for PTU.

Årsmødet indkaldes i begyndelsen af februar.  
Forslag til behandling samt kandidater skal være inde senest to uger før mødet.

9/ Andet, Næste møde.  
  
Næste FU-møde afholdes den 20. februar 2023 kl. 19.00.

IT-møde (temaaften) arrangeres af John og Steen.  
IT og muligheden for at slippe for det digitale blev kort nævnt.

10/ Intet under eventuelt.

Referent: Peter Anderson